Dag drie in Oscar-borgtogaansoekOscar Pistorius wag Woensdag in die beskuldigdebank vir sy borgaansoek om voort te gaan. Foto: Werner Beukes/SAPA Die staat en verdedigingspan sal Donderdag hul slotbetoë in die Pretoriase landdroshof lewer. Die verrigtinge sal na verwagting om 11:00 begin. Adv. Barry Roux, Pistorius (26) se regsverteenwoordiger, het die polisie Woensdag daarvan beskuldig dat hulle die toneel besmet het terwyl hulle die skietdood van Reeva Steenkamp (29) ondersoek het. Hy het die ondersoekbeampte in die saak, ao. Hilton Botha, daarvan beskuldig dat hy sonder beskermende skoenoortreksels in Pistorius se huis rondgeloop het. Roux het Botha sover gekry om te erken dat hy nie kan bewys dat Pistorius sy prostese aangesit het voor die skietery nie. Volgens Roux het die verdediging ŉ span deskundiges by Pistorius se huis ingestuur na die polisie se ballistiese deskundiges klaar die huis gefynkam het. Roux sê hulle het ŉ punt van ŉ koeël in die toiletbak gevind wat nie deur die polisie se deskundiges gevind is nie. Botha het gesê hy is bewus daarvan. Botha het tydens kruisverhoor ook erken hy kon geen bewyse op die toneel vind wat in teenstelling is met Oscar se weergawe van gebeure nie. Hy het ook erken dat Steenkamp se nadoodse ondersoek geen teken van aanranding of tekens dat sy haarself verdedig het, toon nie. Die staat voer aan dat Pistorius beplan het om Steenkamp op Valentynsdag in sy spoghuis in die Silwer Woods-landgoed in die ooste van Pretoria te skiet. Hy is sedertdien in aanhouding by die Brooklyn-polisiestasie. Lees ook: Nuuskommentaar: Oscar en koerantlesers – soos hond wat padda vang Oscar-saak: Polisieman aangekla oor ‘dronk’-skietvoorval Oscar se oom praat Oscar-saak: Verdediging sê polisie het toneel besmet Oscar: Pistorius stel hul kant van die saak Oscar: Dag 2 in hof, polisie getuig Oscar se weergawe Nike, Oakley verbreek glo bande met Oscar Oscar-borgsaak kry groot terugslag Reeva ter ruste gelê Oscar: Moord was nie beplan nie, sê verdediging Oscar: Niks ondersteun inbraak-verweer nie, sê aanklaer Oscar in hof, Reeva veras Oscar se wedlope gekanselleer Pistorius-familie: ‘Steenkamp se dood was ŉ ongeluk’ Bebloede kolf glo in Oscar se huis opgespoor Reeva se nadoodse ondersoek afgehandel Polisie glo bang Oscar pleeg selfmoord Oscar: Media in moeilikheid oor foto Reeva se gedenkdiens gereël Oscar se gesin betwis moordklag Oscar bly in aanhouding Oscar het Reeva glo deur toe badkamerdeur geskiet Pistorius vandag in hof Oscar: M-Net onttrek advertensieveldtog Oscar-skietery: Ooggetuies beweer paartjie het gestry Oscar gaan aand in tronk spandeer Oscar: Staat gaan borg teenstaan “Oscar erg geskok,” sê pa Oscar-skietery: Medelye stroom in vir meisie Oscar Pistorius skiet glo meisie